แฟนผมประจำเดือนมาปีละ 1-2 ครั้ง ถ้าผมมีเพศสัมพันธ์โดยไม่ป้องกันจะมีโอกาสท้องได้มากแค่ไหนครับ
สวัสดีค่ะ การที่ประจำเดือนมาปีละ 1-2 ครั้ง ถือว่ามีประจำเดือนมาน้อยกว่าปกติ ซึ่งอาจเกิดจาก1. การมีโรคอ้วน gนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการเคยมีมดลูกอักเสบหรือเคยขูดมดลูกการที่ประจำเดือนนานๆ มาสักครั้ง อาจทำให้โอกาสในการตั้งครรภ์ยากกว่าคนที่ประจำเดือนมาปกติ อย่างไรก็ตาม โอกาสตั้งครรภ์ก็จะยังมีได้ หากมีเพศสัมพันธ์โดยไม่ป้องกันค่ะแนะนำควรไปพบแพทย์เพื่อหาสาเหตุของการมีประจำเดือนมาน้อยเพื่อรักษาให้ประจำเดือนมาเป็นปกติ ส่วนการป้องกันการตั้งครรภ์ก็ควรใช้ถุงยางอนามัยไปก่อนค่ะ